李其紀

李其紀  ， 字布宸 ， 別號文方 ， 直隸大名府清豐縣民籍 。 萬曆四十四年 （ 1616 ） 丙辰科進士 ， 授工部主事 ， 會有京倉之役 ， 工竣 ， 歸羨金於朝 。 調吏部主事 ， 歴升文選司郎中 ， 典選事 。 上嘉其亷直 ， 後以事左遷行人司副 ， 遂還鄉里 。 崇禎庚辰 、 辛巳 （ 十三 、 十四年 ） ， 凶荒頻仍 ， 人相食 ， 煮糜賑濟活人以萬計 。 崇禎十五年壬午 （ 1642年 ） ， 清兵南下 ， 河北郡縣望風瓦解 。 清豐縣邑據守八日 ， 城始失守 。 一時殉難官紳士民 ， 死非一途 。 其紀傾家貲供城守 ， 力竭心瘁 。 城破被執 ， 以刃逼之 ， 厲聲不屈 ， 飲刃 ， 體無完膚而死 。